Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: szóló 1998. évi III. törvény (a továbbiakban: Nsztv.) 13. § (1) bekezdésében foglalt egyértelmûség követelményének,
Paragraph Index: 805

szóló 1998. évi III. törvény (a továbbiakban: Nsztv.) 13. § (1) bekezdésében foglalt egyértelmûség követelményének, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. Az OVB a következõket állapította meg: „a kezdeményezés alapvetõen feltételezi azt, hogy a választópolgárok az aláírásgyûjtés és a kérdésben tartott népszavazás alkalmakor pontosan tisztában vannak azzal, hogy jelenleg mennyi a paksi atomerõmû teljesítménye. (...) A kezdeményezés a Bizottság álláspontja szerint megtévesztõ is, mivel az szinte minden meglévõ és létesítendõ atomreaktor bõvítését és építését megtiltaná, tekintettel arra, hogy a paksi atomerõmû jelenlegi teljesítménye is megközelíti a 2 GW-ot”. Az OVB határozata ellen az indítványozó a törvényben elõírt határidõn belül terjesztett elõ kifogást. Az indítványozó szerint az OVB tévesen állapította meg, hogy a kérdés nem egyértelmû, és így az Nsztv. 13. § (1) bekezdése alapján nem hitelesíthetõ. Úgy gondolja, hogy a választópolgárok „értelmi képességének és felkészültségének” megítélése nem tartozik az OVB hatáskörébe. Álláspontja szerint értelmetlen az OVB állítása, miszerint a kérdés valamennyi atomreaktor építését és bõvítését megtiltaná, mivel az ország mérete lehetõvé teszi reaktorok építését máshol is. Mindezek alapján kérte, hogy az Alkotmánybíróság semmisítse meg az OVB határozatát, és kötelezze az OVB-t új eljárás lefolytatására. II. Az Alkotmánybíróság a kifogást az alábbi jogszabályok alapján vizsgálta meg:

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes